เข้าล็อกเฟ้นคนไว้ใจ
กลับเข้าโหมดปกติ หลังเสร็จสิ้นปฏิบัติการที่โลกต้องจดจำ,ภารกิจนำ 13 ทีมหมูป่าอะคาเดมีแม่สายคืนสู่อ้อมอกพ่อแม่ พ้นการติดถ้ำหลวง-ขุนน้ำนางนอน จ.เชียงราย ยาวนาน 17 วันเต็มๆ,ปิดจ๊อบความสำเร็จอย่างยิ่งใหญ่ของเหล่า เดอะฮีโร่ ทุกหน่วยงานจากในประเทศและนานาชาติที่ร่วมแสดงศักยภาพ ความสามัคคีของมวลมนุษยชาติสามารถเอาชนะได้ทุกสิ่ง,บิ๊กตู่ พล.อ.ประยุทธ์ จันทร์โอชา นายกรัฐมนตรีและหัวหน้า คสช.ได้หายใจโล่งอก เคลียร์วิกฤติเฉพาะหน้าลุล่วงไปด้วยดี,เหลืออีกเรื่องที่ต้องเร่งดำเนินการคือ การกอบกู้ความเชื่อมั่นจากเหตุการณ์โศกนาฏกรรมเรือนักท่องเที่ยวอับปางกลางทะเล จ.ภูเก็ต เซ่นชีวิตนักท่องเที่ยวจีน 40 กว่าชีวิต, ,ส่อเค้าฉุดสถานการณ์ท่องเที่ยวไทยดิ่งวูบ ตามที่รู้กันกลุ่มคนจีนเป็นชาติที่มาเที่ยวเมืองไทยมากที่สุด เป็นโจทย์เร่งด่วนที่รัฐบาล ลุงตู่ ต้องรีบกู้ความมั่นใจด้านความปลอดภัยทางการท่องเที่ยวกลับคืนมา,อย่างที่เห็นๆการที่ บิ๊กป้อม พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม ต้องรีบขอโทษ หลังพลั้งปากหลุดคำพูดกระทบจิตใจชาวจีนต่อเหตุการณ์ที่เกิดขึ้น,เบรกการขยายความเข้าใจผิดที่กำลังลุกลามในกลุ่มโซเชียลของจีน ไม่ให้บานปลายออกไป,ควบคู่กับจังหวะที่ บิ๊กตู่ ต้องบินด่วนไป จ.ภูเก็ต กำกับบทเร่งรัดการให้ความช่วยเหลือ การสอบสวนคดี และวางมาตรการกวดขันการปฏิบัติงานของเจ้าหน้าที่ ป้องกันการเกิดเหตุซ้ำรอย,กระตุกความเชื่อมั่นการท่องเที่ยวไทยให้กลับมาทันทีทันใด ไม่เกิดความบาดหมางกระทบความสัมพันธ์ 2 ประเทศ ในยามที่การท่องเที่ยวเป็นตัวทำรายได้อันดับต้นๆของประเทศไทย,กอบกู้สถานการณ์ไม่ให้นักท่องเที่ยวหนีหายจากเมืองไทย ประคองรายได้การท่องเที่ยวเข้าประเทศให้เดินหน้าต่อได้ในระยะยาว,ในห้วงที่ทุกอย่างกำลังเข้ารูปเข้ารอยเดินหน้าสู่การเลือกตั้งในระยะเวลาอันใกล้นี้,หลังเห็นสัญญาณความชัดเจนขึ้นอีกระดับหนึ่ง จากซีนล่าสุดที่ประชุมสภานิติบัญญัติแห่งชาติ (สนช.) ลงมติให้ความเห็นชอบ 5 เสือ กกต.ชุดใหม่ จากจำนวน 7 คน,สกรีนทิ้งไป 2 ราย ที่ไม่ผ่านเกณฑ์ สเปกเทพ ตามความเข้มข้นของรัฐธรรมนูญใหม่,แม้จะยังไม่ฟูลทีม แต่อย่างน้อยก็ได้เห็นเส้นทางคืนประชาธิปไตยคืบหน้าไปอีกขั้น ไม่มีการล้มกระดานโละว่าที่ กกต.ซ้ำรอยมาถ่วงโรดแม็ปเหมือนเที่ยวก่อน,มีโฉมหน้าค่าตาของกรรมการบางส่วนให้ได้เห็น การันตีกันได้ในเบื้องต้น 5 กกต.ป้ายแดง มีจำนวนครบถ้วนเพียงพอที่จะรับไม้ต่อจาก กกต.ชุดปัจจุบันมาสานต่อการเลือกตั้งได้, ,เหลือแค่อีก 2 คนที่ต้องไปเริ่มต้นนับหนึ่งกระบวนการสรรหารอบใหม่เป็นรอบที่สาม,ตามร่องรอยที่อาจได้เห็นการใช้ช่องทางพิเศษ ส่งเทียบเชิญไปทาบทามระดับหัวกะทิให้มาสมัครเป็น กกต. ควบคู่ไปกับการเปิดรับสมัครตามขั้นตอนปกติ, ,แก้ปัญหาเฟ้นตัวผู้สมัครที่ยังได้สเปกไม่ถูกใจ หลังจากเปิดสรรหามาแล้ว 2 รอบ, ,เหมือนที่ นายมีชัย ฤชุพันธุ์ ประธาน กรธ. กระซิบทางออกเผื่อไว้ ให้ได้ 7 เสือ กกต.มาทำงานอย่างฟูลทีมเสียที ไม่ต้องเปลืองเวลาสรรหาหลายรอบเหมือนที่ผ่านมา, ,หากยังเดินหน้าใช้วิธีเปิดรับสมัครแบบเดิมๆก็ยิ่งเสี่ยงมีผู้สมัครน้อยลงเรื่อยๆมีโอกาสวืดรอบ 3 อีก, ,จะกลายเป็นเข้าล็อกฝ่ายการเมืองครหาส่อเจตนาเตะถ่วงเลือกตั้ง เข้าเนื้อ ลุงตู่ ให้เจ็บตัวฟรี, ,รูปการณ์เริ่มมีน้ำหนักและความจำเป็นเพียงพอให้ใช้วิธีทาบทาม ดึงคนดังๆมาลงสมัคร เคลียร์ปัญหาไม่มีคนมาลงสมัคร, ,แม้จะถูกมองเปิดช่องล่อแหลม ล็อกสเปก นำคนของตัวเองจองที่นั่งองค์กรอิสระล่วงหน้า,แต่หากเทียบสัดส่วน 2 คนที่มาจากการทาบทามกับกลุ่มที่มาจากการสรรหา 5 คน ถือว่าพอรับได้ ไม่ได้ผูกขาดล็อกสเปกเหมาเข่งทั้งทีม, ,ยังพอกล้อมแกล้มแก้ตัวได้ว่า 2 คนเป็นแค่เสียงส่วนน้อย ไม่สามารถชี้นำคนอื่นให้คล้อยตามได้,เป็นโจทย์ที่ต้องกล้าเสี่ยงให้ได้ 7 เสือ กกต.ระดับคุณภาพมาควบคุมการเลือกตั้งเที่ยวหน้าตามกติกาใหม่ในช่วงเปลี่ยนผ่านปฏิรูปประเทศ, ,แม้ในทางการเมืองจะสามารถดูดไพร่พลเข้าสังกัดได้ตรงตามเป้า แต่ในแง่กรรมการก็สำคัญไม่แพ้กัน,ต้องสกรีนเข้มข้น เฟ้นเฉพาะคนไว้ใจมาคุมสังเวียนเลือกตั้ง การันตีไม่ให้ตั๋วผู้นำหลุดมือ.,ทีมข่าวการเมือง
เป็นโจทย์ที่ต้องกล้าเสี่ยงให้ได้ 7 เสือ กกต.ระดับคุณภาพมาควบคุมการเลือกตั้งเที่ยวหน้าตามกติกาใหม่ในช่วงเปลี่ยนผ่านปฏิรูปประเทศ แม้ในทางการเมืองจะสามารถดูดไพร่พลเข้าสังกัดได้ตรงตามเป้า
กกต.,เลือกตั้ง,คณะกรรมการการเลือกตั้ง,วิเคราะห์การเมือง,ทีมข่าวการเมือง